পত্রিকাটি আরো লিখেছে, “কলেজের পাশের এলাকা হামিদ উদ্দিন রোডের একটি মেসের ছাত্রী বলেন, ‘অশ্লীলতা এতটাই ভয়াবহ ছিল যে আমরা নিজেদের রক্ষা করতে পারছিলাম না।’ মীরবাড়ি সড়কের এক দোকান কর্মচারী বলেন, ‘লাঠি দিয়ে আঘাত করেও অনেক ছেলেকে তাণ্ডব থেকে ফেরানো যাচ্ছিল না।’ ভুক্তভোগী এক তরুণী বলেন, ‘মানসিকভাবে আমরা ভেঙে পড়েছি। না পারছি পরিবারকে জানাতে, না পারছি চিকিৎসা নিতে।’ ময়মনসিংহ নাগরিক আন্দোলন ও সংগ্রাম কমিটির সভাপতি প্রবীণ আইনজীবী আনিসুর রহমান খান বলেন, ‘শুনেছি, সেখানে শ্লীলতাহানির ঘটনা ঘটেছে। আমরা এ ঘটনার তীব্র নিন্দা জানাই।’